**ΤΟΥ ΡΟΥΠΕΛ ΤΑ ΟΧΥΡΑ**

**Οχυρά μελετημένα**

**μες στου Ρούπελ τις κορφές,**

**κράτησαν τον εισβολέα**

**μόνιμα στις παρυφές.**

**Στούκας, πυροβολαρχίες**

**κι άλογος φανατισμός,**

**γεύτηκαν το μήνυμά τους**

**μην περάσει ο φασισμός.**

**Είχαν θέληση μαόνι**

**και μια φλόγα στην καρδιά,**

**σαν τον Διγενή στ’ αλώνι**

**να παλέψουν σαν θεριά.**

**Δεν τους λύγισε το βάρος**

**της τρανής αποστολής,**

**είχαν πίστη μα και θάρρος**

**και δεν λύγισε κανείς.**

**Σιδερόφρακτα τα στίφη**

**κι οι ορδές των ναζιστών,**

**δεν λογάριασαν το σθένος**

**των Ελλήνων πατριωτών.**

**Που για τέσσερις ημέρες**

**με βολές κατά ριπάς,**

**δώσανε το μάθημά τους**

**με το ταν ή επί τας.**

**Παραδώσανε τα όπλα**

**στη συνθηκολόγηση,**

**δίχως να γυρνούν τα νώτα**

**με οπισθοχώρηση.**

**Αναγνώρισε ο εχθρός τους**

**τον τρανό ηρωισμό**

**και τον άλυτο δεσμό τους**

**με τον πατριωτισμό.**

**Μ΄ ένα πανέρι ευχαριστώ**

**τη μνήμη τους στολίστε**

**και την ευγνωμοσύνη σας**

**μες στις καρδιές σας κλείστε.**

**Πάνου Στεφανία**

***Μαθήτρια Γ΄τάξης, 4ου Γ/σίου Χαριλάου Θεσ/νίκης***

**ΤΟΥ ΡΟΥΠΕΛ ΤΑ ΟΧΥΡΑ**

